L'alcaldessa d'Alaquàs presideix el primer Consell de Xiquets i Xiquetes del nou curs escolar
23/09/2011

# L'alcaldessa d'Alaquàs presideix el primer Consell de Xiquets i Xiquetes del nou curs escolar

*   23/09/2011
*   [Imprimir](#)
*   Compartir
*    https://www.alaquas.org/documento.asp?id\_do=12883

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12883%2F0&title=Ajuntament%20d%27Alaqu%C3%A0s.%20Premsa.L%27alcaldessa%20d%27Alaqu%C3%A0s%20presideix%20el%20primer%20Consell%20de%20Xiquets%20i%20Xiquetes%20del%20nou%20curs%20escolar)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12883/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12883/23092011dsc01189_Form_4.jpg)](https://www.alaquas.org/ficheros/documentos/2011/2/12883/23092011dsc01189_Form_10.jpg "<a href='https://www.alaquas.org/ficheros/documentos/2011/2/12883/23092011dsc01189_Form_10.jpg' target=_blank><i class='fa fa-external-link' aria-hidden='true'></i>.L'alcaldessa d'Alaquàs presideix el primer Consell de Xiquets i Xiquetes del nou curs escolar</a>")

Els xiquets i xiquetes traslladen a Elvira García Campos les seues inquietuts i propostes

L'alcaldessa d'Alaquàs, Elvira García Campos, va presidir ahir la primera sessió de treball del Consell de Xiquets i Xiquetes del nou curs escolar. Els representats d'aquest Consell traslladaren a la primera edil les seues preocupacions i aportaren propostes de millora per a la ciutat.

Un dels temes que més inquietut va despertar entre els xiquets i xiquetes va ser la neteja de parcs i zones públiques, parant especial atenció a la brutícia ocasionada pels excrements dels gossos. Els representants opinaren sobre aquest tema i plantejaren alternatives per sensibilitzar la ciutadania sobre aquest tema.

Des de la seua creació, el Consell de Xiquets i Xiquetes ha participat en la posada en marxa de serveis municipals com Horta en Bici i Ecoagents així com en la millora d'alguns projectes com la remodelació del poliesportiu del Terç, el disseny del parc del Dijous, del Pla General d'Ordenació Urbana i la peatonalització i augment de la senyalització vial en els accessos als col·legis. Participen també en diversos actes municipals com la Festa de la Primavera i altres actes relacionats amb l'educació.

El Consell de Xiquets i Xiquetes d'Alaquàs va nàixer l'any 2002 amb l'objectiu de dotar els i les més joves de la ciutat d'un marc per a expressar les seues preocupacions aportant valoracions, propostes i suggeriments per tal de contribuir en la construcció, desenvolupament i millora d'Alaquàs. El Consell realitza sessions ordinàries per informar i assessorar l'Ajuntament d'Alaquàs sobre les inquietuds i les necessitats de la infància, realitzant, així, les seues propostes d'actuació i plantejant suggeriments i idees que els permetran participar i intervindre en els assumptes municipals.

Des de l'Ajuntament d'Alaquàs, conscients dels drets a la llibertat d'expressió i a la participació que s'arrepleguen en la Convenció Internacional dels Drets dels Xiquets i Xiquetes de les Nacions Unides, vol continuar recolzant aquest projecte per tal de donar veu pròpia als i les infants.